A gróf hazatér
Jön haza az útról a gróf úr. Megkérdi az elébe érkező szolgát: - Aztán hogy mentek itthon a dolgok, Miska? - Hát, méltóságos úr, semmi, csak megdöglött a Lord. - A keservit, a legkedvesebb ebem! Dehát hogy?! - Túl sokat evett a sült lóhúsból... - Hogy jutott sült lóhúshoz? - Hát izé...amikor leégett az istálló. - Leégett az istálló?! - Igen, mert oda is átterjedt a tűz a kastélyról. - A tűz, a kastélyról? Hogy történt ez a katasztrófa?! - Csak úgy, hogy a méltóságos úr édesanyjának a ravataláról leborult a gyertya... - Anyám meghalt?! Mikor, hogyan?! - Akkor ütötte meg a guta, Isten nyugosztalja, amikor az Ön kedves hitvese megszökött a titkárral...